-Դեռ 2009-ին մետալուրգների ճյուղային միությունը դիմեց մեզ Կապանի «Դինո Գոլդ Մայնինգ» ՓԲԸ-ի աշխատողների շահերի պաշտպանության խնդրով: Այնտեղ բավական բարդ իրավիճակ էր: Համաշխարհային շուկայում պղնձի գնանկումը սպառնում էր վերոհիշյալ ձեռնարկության աշխատողների կրճատմամբ: Ձեռնարկության ղեկավարության և 3 նախարարներից ձևավորված խմբի հետ ՀՀ էներգետիկայի այն ժամանակվա նախարարի ղեկավարությամբ, մասնակցությամբ սոցապի և բնապահպանության նախարարների, երկարատև բանակցություններ վարեցինք, և արդյունքում հաջողվեց պահպանել շուրջ 400 աշխատատեղ: Այնուհետև գազի և էլեկտրաէներգիայի սակագների բարձրացման առնչությամբ բազմիցս հանդես եկանք մամուլում, եղանք բողոքի ակցիայի մասնակիցների կողքին: